Sagen om forældremyndighed, bopæl og samvær
Ret: Østre Landsret (2. instans)
Faggruppe: Civilsag — Forældreansvarssag
Sagsemner: Familieret og personlige forhold;

/

ØSTRE LANDSRET
DOM

afsagt den 28. februar 2022

Sagen er behandlet for lukkede døre.

Sag BS-28912/2021-OLR
(21. afdeling)

Mor
(advokat Charlotte Cantor)

mod

Far
(beskikket advokat Louise Bøtcher Bomholtz)

Familieretten i Glostrup har den 2. juli 2021 afsagt dom i 1. instans (sag BS-
45986/2020-GLO).

Landsdommerne Mette Lyster Knudsen, Michael de Thurah og Marya Akhtar
(kst.) har deltaget i ankesagens afgørelse.

Påstande
Mor har fremsat følgende påstande:

”Fælles forældremyndighed over

Barn, Født (2012)

med bopæl hos appelindstævnte.

Samvær:

Principalt:



/

2

I ulige uger fra onsdag eftermiddag til mandag morgen i lige uger med
afhentning og aflevering i skolen (9/5)

Subsidiært:

I ulige uger fra torsdag eftermiddag til mandag morgen i lige uger med
afhentning og aflevering i skolen (10/4)

Skoleferierne deles 50/50:

Vinterferien:

Hvert år hos indstævnte fra sidste skoledag til første skoledag med af-
hentning og aflevering i skolen.

Påsken:

I ulige år hos appellanten fra onsdag før Skærtorsdag, kl. 16.00 til første
skoledag og, vice versa indstævnte.
I lige år hos appellanten fra sidste skoledag før Palmesøndag til onsdag
kl. 16.00 før Skærtorsdag og, vice versa indstævnte.

Sommerferien:

Henholdsvis to sammenhængende og en uge fra mandag, kl. 12.00 til
mandag, kl. 12.00.

Inden 1. marts meddeler appellanten skriftligt sine sommerferieuger ud i
ulige år og indstævnte i lige år. Overskrides fristen overgår retten til den
anden forældre til skriftligt inden den 15. marts at melde sine feri-euger
ud. Sommerferien skal være endeligt placeret den 1. april.

Efterårsferien:

Hvert år hos appellanten fra sidste skoledag til første skoledag mandag
morgen med afhentning og aflevering i skolen.

Jul:

I ulige år fra sidste skoledag til 26. december. kl. 12.00 og, vice versa
indstævnte.

Nytår:

I lige år fra 26. december, kl. 12.00 til første skoledag og, vice versa
indstævnte.

Helligdage:

Ligger disse umiddelbart op til/ under og umiddelbart efter det løbende
samvær indgår disse i samværet.



/

3

Kan afhentning og aflevering i forbindelse med samværsudøvelsen ikke
finde sted via skolen sker denne via barnets morforældre, Person 14 og
Person 15, Adresse, By 2.

Bortfaldsklausul:

Det løbende samvær umiddelbart op til og efter bopælsforælderens fe-rie
bortfalder ikke.

Erstatningssamvær:

I henhold til de til enhver tid gældende regler.”

Far har påstået dommen stadfæstet, subsidiært at der fast-sættes overværet
samvær mellem Mor og Barn.

Mor har anmodet om gennemførelse af en børne-samtale.

Far har protesteret herimod.

Far har fri proces under anken.

Forklaringer
Parterne har afgivet supplerende forklaring.

Mor har forklaret bl.a., at hendes boligforhold er uændrede. Hun er ansat på
deltid på et Arbejdsplads og arbejder derudover som fre-elancekonsulent, så det
svarer til, at hun arbejder på fuld tid, men med fleksible arbejdstider. Hun er
fortsat kærester med Person 13, som bor i By 3. Person 1 er i dag 15 år og går i 9.
klasse. Person 1 har bopæl hos hende og bor halvdelen af tiden hos hende og
halvdelen af tiden hos sin far, Person 16. De har fælles forældre-myndighed, og
samarbejdet med Person 16 fungerer godt. For nylig var Barn med Person 1 og
Person 16 ude at spise i anledning af Person 1's fødselsdag, og det gik fint.
Derudover har Barn kun set Person 1, når Barn har været på samvær hjem-me hos
hende, og det er gået ud over Barns forhold til Person 1.

Hendes forældre og søster bor i By 2. Søsteren har to børn, som er på alder med
Person 1. Barn har et tæt forhold til sin mormor og morfar og sin moster. Indtil
familieretten afsagde dom i juli 2021, støttede kommunen hende i, at Barn skulle
bo hos hende. Efter dommen har hun ikke hørt noget fra kommunens
samværskonsulent.

Hun udleverede ikke Barn til samvær med Far, fordi hun havde fået at vide af
rådgiverne, at hun ikke måtte tvinge Barn til noget, som Barn ikke ville.



/

4

Barn græd, når hun skulle ud i bilen for at blive kørt hen til samvær med Far.

Det er vigtigt, at Barn kan blive ved med at gå på den skole, hvor hun går nu.
Efter Barn kom på Institution, har hun haft støttet samvær med Barn ca. en gang
om ugen af halvanden times varighed. Samværet er foregået for-skellige steder,
alt efter hvad der har passet ind i Barns eller hendes planer. Hun fik i januar 2022
at vide, at samværet ville blive udvidet, men hun har ikke hørt yderligere herom.
Person 22, som er daglig leder på Institution, var på et tidspunkt hjemme hos
hende og overvære hendes samvær med Barn. Person 22 gav udtryk for, at han
ikke havde nogen bekymringer i relation til hendes samvær med Barn, og at
samværet skulle udvides.

Hun var meget presset i den periode, hvor forældrekompetenceundersøgelsen
blev gennemført.

Barn har taget på i vægt i den periode, hvor hun har været anbragt på Institution.
Barn er selv begyndt at bemærke, at hun er blevet tyk, og der er mistanke om, at
det kan være en form for trøstespisning. Barn har i perioder været meget vred,
mens hun har været anbragt, og har flere gange villet tage hjem til hende. Barn
har nu accepteret, at hun er anbragt uden for hjemmet. Barn er også begyndt at
udtrykke glæde ved at se sin far.

Hun føler, at hun er nødt til at acceptere, at Barn nu kommer til at bo hos sin far.
Hun kan ikke holde til det længere, og Barn har brug for ro.

Hun får fortsat hjælp hos Dansk Stalking Center, og centeret har også tilbudt at
ville hjælpe Far og Barn. Hun mener, at det vil være gavnligt, hvis både hun og
Far får individuel hjælp.

Barn har selv givet udtryk for, at hun gerne vil bo lige meget hos både sin mor og
far. Det ved Barn dog godt ikke kan lade sig gøre, og derfor har hun sagt, at hun
så gerne vil se hende i weekenderne. Det er hendes opfattelse, at en 9/5-ordning
eller en 10/4-ordning vil skåne Barn for for mange skift.

Hun er bekymret for, at Far vil kunne finde på at flytte til Land med Barn, hvis
han får den fulde forældremyndighed, da Far har en Udeladt ko-ne. Det er hendes
vurdering, at med den rette hjælp ville hun og Far godt kunne kommunikere
sammen om Barn.

De ting, som Barn siger, at hun er blevet udsat for, er indtil nu ikke blevet taget
alvorligt, og derfor mener hun, at det er vigtigt, at landsretten får lejlighed til selv
at høre det fra Barn under en børnesamtale. Samtidig har hun det ambiva-lent
med, at Barn skal til endnu en børnesamtale.



/

5

Der verserer fortsat sager ved politiet, og hun har anmodet politiet om at gen-
optage nogle af de tidligere sager mod Far. Sagen mod hende, hvor hun er
mistænkt for at skulle have plantet narkotika hos Far, forventer hun, at politiet
snart lukker, da der er kommet nye vidner.

Far har forklaret bl.a., at han fortsat arbejder som selv-stændig og derfor har
fleksible arbejdstider. Han bor i By 1 med sin hu-stru. De planlægger at flytte til
By 4 til april. Hans hustru har opholdstilla-delse i Danmark, som hun indtil videre
skal have forlænget hvert andet år. De har ingen planer om at flytte til Land. Han
kunne aldrig finde på at flytte Barn væk fra hendes mor.

Han er enig i, at Barn skal fortsætte på sin nuværende skole i By 5, også selv om
familien flytter til By 4. Han er ugentligt i dialog med Barns lærere, og lærerne
har været en stor støtte i hele forløbet omkring genetableringen af hans relation til
Barn. Socialt går det rigtig godt for Barn i skolen, og hun trives i sin klasse.

Barn er en stærk og glad pige. Hun er meget empatisk, men mærket af, hvad hun
har været igennem de seneste år. Hun vil gerne gøre både ham og sin mor glade.
Det er for meget for hende. Hun har svært ved at mærke sig selv, og hun
udskyder sine egne behov. Han har søgt meget rådgivning i forhold til, hvor-dan
han bedst støtter Barn. Barn føler sig ofte forfulgt, f.eks. når de er ude at køre, og
hun udtrykker frygt for, at hendes telefon er blevet hacket. Han formoder, at det
skyldes, at hun er blevet præget af moderen i den periode, hvor hun boede hos
hende. Han vurderer, at Barn har brug for længerevarende behandling hos en
psykolog for at komme over dette. Det er planen, at både han og Barn skal
fortsætte i psykologbehandling. Han og hans hustru går desuden hos en fami-
lieterapeut for at få hjælp til at håndtere Barn bedst muligt.

Hans forhold til Barn er i dag tættere, end det nogen sinde har været. Han har
samvær med Barn fem dage om ugen, og Barn er begyndt at overnatte hjemme
hos ham 3-4 dage i træk. Det går rigtig godt, og de er kommet ind i nogle gode
rutiner. Barn og hans hustru kommer også godt ud af det med hinanden.

Barn giver udtryk for, at hun også er glad for samværet med sin mor. Han bak-ker
op om, at Barn skal bevare sin relation til Mors familie. Derfor foreslog han også
Institution, at Barn skulle være sammen med sin mormor og morfar hver anden
weekend.

Efter familierettens dom er Mor desværre fortsat med at beskylde ham for ting,
f.eks. at han skulle have slået Barn. Politiet har nu lukket alle de sager, der har
været mod ham. Mor har også lagt opslag op på sociale medier, der antyder, at



/

6

han skulle have været voldelig over for hende. Det er meget svært for ham at
samarbejde med Mor, så længe hun fortsætter med at beskylde ham for diverse
ting. Han har ikke haft nogen kommunikation med Mor, siden de var i familie-
retten. Der er brug for, at der kommer ro på i forhold til Barn, og det vil ikke væ-
re muligt, hvis der er fælles forældremyndighed.

Han tror ikke, at Mor på nogen måde har ønsket at skade Barn. Han ønsker, at
Barn fortsat skal have samvær med sin mor, f.eks. hver anden weekend, men i
første omgang handler det om, at der skal skabes en tryg base for Barn. Han
frygter dog, at Mor fortsat vil inddrage Barn i Mors og hans konflikt, og at det vil
gå ud over den positive udvikling, som Barn er inde i. Barn kan ikke selv over-
skue, hvad der er bedst for hende, men hun skal selvfølgelig bevare kontakten til
sin mor. Barn vil formentlig selv sige, at hun gerne vil være syv dage hos ham og
syv dage hos sin mor. Mor bør på nuværende tidspunkt fortsat kun have støttet
samvær med Barn.

Det er rigtigt, at Barn har taget på, mens hun har haft ophold på Institution, og
han er opmærksom på, at det er noget, som Barn skal have hjælp til at håndtere.

Landsrettens begrundelse og resultat
Landsretten finder, at sagen er tilstrækkeligt oplyst. Anmodningen om gennem-
førelse af børnesamtale imødekommes derfor ikke.

Efter oplysningerne i sagen og de for landsretten afgivne forklaringer tiltræder
landsretten, at det efter parternes meget høje konfliktniveau må lægges til grund,
at de ikke indenfor en overskuelig fremtid vil kunne samarbejde om Barns
forhold til hendes bedste, og at betingelserne for at ophæve den fælles
forældremyndighed derfor er opfyldt, jf. forældreansvarslovens § 11, 2. pkt., jf. §
4.

Landsretten tiltræder endvidere af de af byretten anførte grunde, at forældre-
myndigheden skal tillægges Far alene.

Efter forældreansvarslovens § 19, stk. 1, skal barnets forbindelse med begge
forældre søges bevaret ved, at barnet har ret til samvær med den forælder, som
det ikke har bopæl hos. Bestemmelsen bygger på, at det som udgangspunkt er
bedst for et barn at have kontakt til begge sine forældre, jf. herved forældre-
ansvarslovens § 4.

Efter en samlet vurdering af Barns forhold, herunder indholdet af statusbeskri-
velsen af 13. december 2021 vedrørende støttet samvær i perioden fra den 29.
september til den 13. december 2021, finder landsretten, at det er bedst for Barn,
at der fastsættes samvær mellem hende og Mor, jf. forældreansvarslovens § 19,
stk. 1, og § 21, jf. § 4.



/

7

Efter oplysningerne i sagen fastsættes samværet indtil videre som overværet
samvær af to timers varighed om ugen med første samvær i uge 10. Familie-
retshuset fastsætter tidspunkt og sted for hvert samvær og beslutter, hvem der
skal overvære samværet, medmindre parterne aftaler andet. Samværet fastsæt-tes
for tre måneder til og med uge 23. Herefter vil Mor skulle ansøge
Familieretshuset om fastsættelse af yderligere samvær, medmindre parterne
forinden har indgået aftale om samvær.

Landsretten ændrer derfor familierettens dom, således at der fastsættes samvær
som ovenfor anført.

THI KENDES FOR RET:

Familierettens dom ændres således, at Mor skal have samvær med Barn, Født
(2012). Samværet skal indtil videre fastsættes som overværet samvær af to timers
varighed om ugen med første samvær i uge 10. Familieretshuset fastsætter
tidspunkt og sted for hvert samvær og beslutter, hvem der skal overvære
samværet, medmindre parterne aftaler andet. Samværet fastsættes for tre
måneder.

Ingen af parterne betaler sagsomkostninger for landsretten til den anden part eller
til statskassen.



/